1957 թ. աշնանը ԵՊՀ Ֆիզիկա-մաթեմատիկական ֆակուլտետում բացվեց Հաշվողական մաթեմատիկայի ամբիոնը: 1958 թ. հունվարին ամբիոնի վարիչ դարձավ Ա. Ա. Լյապունովի աշակերտուհին Մոսկվայից` Ռ. Ի. Պոդլովչենկոն, որը մեծ ավանդ ներդրեց ամբիոնի կայացման և հետագա զարգացման գործում: 1971 թ. ամբիոնը վերաճեց Կիրառական մաթեմատիկայի ֆակուլտետի, այժմ` Ինֆորմատիկայի և կիրառական մաթեմատիկայի ֆակուլտետ: 1972 թ. Հաշվողական մաթեմատիկայի ամբիոնը բաժանվեց երկու ամբիոնների` Մաթեմատիկական կիբեռնետիկայի ամբիոն և ԷՀՄ մաթեմատիկական ապահովման ամբիոն: Հետագայում ԷՀՄ մաթեմատիկական ապահովման ամբիոնից առանձնացան երկու նոր ամբիոններ` ԷՀՄ և ծրագրավորման ամբիոնը (1975 թ.) և Ալգորիթմական լեզուների ամբիոնը (1991 թ.):